turjo4nis/wikipedia-bn-dump-20250701 huggingface dataset:
এলেনা কালান্তরীয়ান

এলেনা কালান্টারিয়ান (আর্মেনিয়া: Ելենա Վլադիմիրի Քալանթարյան, ১৬ জুন ১৮৯০ – ৩০ মে ১৯৬৩) ছিলেন আর্মেনিয়ান হেলমিনিথোলজিস্ট। আর্মেনিয়ান এসএসআর-তে বৈজ্ঞানিক হেলমিনোলজির প্রতিষ্ঠাতা। তিনি ছিলেন মেডিকেল সায়েন্সেসের ডাক্তার (১৯৫১), প্রফেসর ড. আর্মেনিয়ান এসএসআরের সম্মানিত বিজ্ঞানী (১৯৫৪), আর্মেনিয়ান এসএসআরের সম্মানিত ডাক্তার।

জন্ম ও শিক্ষা 
১৯১৫ সালে কালান্তরীয় ফার্স্ট মস্কো স্টেট মেডিক্যাল বিশ্ববিদ্যালয় থেকে স্নাতক পাশ করেন। ১৯১৫ থেকে ১৯২১ সাল অবধি তিনি তিবিলিসিতে (জর্জিয়া) কাজ করেছিলেন; ১৯২৩- ১৯৫৫ সাল পর্যন্ত তিনি ইয়েরেভান ক্রান্তীয় ইনস্টিটিউটে হেলমিনোলজি বিভাগের প্রধান ছিলেন, ১৯৪৪-১৯৫০ সালে ইয়েরেভান মেডিকেল ইনস্টিটিউটের ডিন। কালান্তরীয়ানের গবেষণামূলক আগ্রহের বিষয়ের মধ্যে ছিলো পিনওয়ার্মের অধ্যয়ন।

পুরস্কার 
 Honored Scientist of the Armenian SSR
 Honored Doctor of the Armenian SSR
 Order of Lenin

তথ্যসূত্র 

১৮৯০-এ জন্ম
১৯৬৩-এ মৃত্যু
মাদ্রাসা আস-সাওলাতিয়া

মাদ্রাসা আস-সাওলাতিয়া (, মাদ্রাসাহ আস-সাওলাতিয়াহ) সৌদি আরবের মক্কার একটি ইসলামী বিদ্যালয়। এটি ১৮৭৩ সালে রহমতুল্লাহ কিরানবী কর্তৃক প্রতিষ্ঠিত হয়।

ইতিহাস
মক্কায় অবস্থানকালে, কিরনবী সেখানে উক্ত ধর্মীয় বিদ্যালয়টি প্রতিষ্ঠা করেন। রহমতুল্লাহ কিরানবী মসজিদুল-হারামে শাইখ-উল-উলামা (শীর্ষস্থানীয় পণ্ডিত) শেখ আহমদ দাহলান আস-শাফি কর্তৃক প্রভাষক হিসাবে নিযুক্ত হন। কিরানবী শিক্ষকতা শুরু করেন এবং বুঝতে পারেন যে সেখানের পাঠগুলো পরিকল্পিত একাডেমিক বক্তৃতার বদলে খুতবা হিসাবে দেওয়া হয়েছিল, যা ছাত্রদের জন্য যথেষ্ট ফলপ্রসূ নয়। তিনি কিছু ভারতীয় মুসলিম অভিবাসী ও শুভাকাঙ্ক্ষী ধনী লোককে একত্রিত করেন যাতে একটি উপযুক্ত পাঠ্যক্রমের মাধ্যমে ইসলামী বিজ্ঞান পড়ানোর জন্য একটি খাঁটি ইসলামিক আইন বিদ্যালয় প্রতিষ্ঠা করা যায়। তিনি ১৮৭৪ খ্রিস্টাব্দে (১২৯০ হিজরি) মাদ্রাসাটি প্রতিষ্ঠা করেন, যার প্রধান অবদানকারী ছিলেন সওলাত-উন-নিসা নামে কলকাতার এক মহিলা, যার নামে মাদ্রাসা নামকরণ করা হয়েছে। মাদ্রাসাটি এখনও বিদ্যমান ও এটি দেওবন্দী আইনশাস্ত্রের সাথে জড়িত এবং বিশ্বজুড়ে এর বহু প্রখ্যাত প্রাক্তন ছাত্র রয়েছে। মাদ্রাসার প্রতিষ্ঠাতা রামাতুল্লাহ কৈরানভীর লেখা ইজহার-উল-হক নামক বইটি খ্রিস্টান ধর্ম নিয়ে বিতর্কের প্রতি আহমেদ দিদাতের সক্রিয়রুপে আগ্রহী হওয়ার মূল কারণ ছিল।

সুপরিচিত তথ্যসূত্র অনুসারে,মাদ্রাসাটি প্রতিষ্ঠা করেছিলেন বিশিষ্ট শেখ হাজী ইমদাদুল্লাহ মুহাজির মক্কী এবং এর জন্য অনুদান দিয়েছিলেন সওলাত-উন-নিসা, যিনি শেখের ছাত্রী ছিলেন। বং অঞ্চলের মুহাম্মদ ইসহাক এই বিদ্যালয়ের একটি প্রাক্তন ছাত্র ছিলেন।

তথ্যসূত্র

ইসলামী বিদ্যালয়
সৌদি আরবে বিদ্যালয়
১৮৭৪-এ প্রতিষ্ঠিত শিক্ষাপ্রতিষ্ঠান
১৮৭৪-এ উসমানীয় সাম্রাজ্যে প্রতিষ্ঠিত স্থাপনা
দেওবন্দি শিক্ষাপ্রতিষ্ঠান
১৯শ শতাব্দীর মাদ্রাসা
ফেলো অফ দ্য রয়েল সোসাইটি

ফেলো অফ দ্য রয়েল সোসাইটি পুরস্কারটি লন্ডনের রয়েল সোসাইটি নামক সংস্থা থেকে বিজ্ঞান, গণিত, কারিগরি বিদ্যা এবং চিকিৎসাবিজ্ঞানে অভূতপূর্ব অবদানের জন্য পুরস্কৃত করা হয়। দ্য গার্ডিয়ান পত্রিকা রয়েল সোসাইটি এই ফেলোশিপটি অস্কার পুরস্কারের সমতুল্য বলে আখ্যা দিয়েছে। ১৬৬৩ খ্রিস্টাব্দে সর্বপ্রথম এই পুরস্কার দেওয়া হয়। আচার্য প্রফুল্ল চন্দ্র রায়, জগদীশচন্দ্র বোস, মেঘনাথ সাহা, সত্যেন্দ্রনাথ বসু সহ আরও অনেক বিজ্ঞানী এই সম্মানে সম্মানিত হয়েছেন। ২০১৯ সালের জুন মাস পর্যন্ত আট সহস্রাধিক গুণী ব্যক্তি এই সম্মানে সম্মানিত হয়েছেন এবং তাদের মধ্যে ১৭০৭ জন জীবিত রয়েছেন।

তথ্যসূত্র 

রয়েল সোসাইটির সভ্য
রয়েল সোসাইটি
যুক্তরাজ্যের বিদ্বৎসমাজের সভ্য
দীপা সাহি

দীপা সাহি (জন্মঃ ১৯৬২) হচ্ছেন ভারতের একজন চলচ্চিত্র প্রযোজক এবং পরিচালক, এছাড়াও তিনি একজন চলচ্চিত্র অভিনেত্রী, চিত্রনাট্য এবং কাহিনী লেখক হিসেবেও কাজ করেছেন। তিনি শাহরুখ খানের সঙ্গে মায়া মেমসাব চলচ্চিত্রে অভিনয় করেছিলেন, চলচ্চিত্রটি ১৯৯৩ সালে মুক্তি পেয়েছিলো। তার পরিচালিত প্রথম চলচ্চিত্র ছিলো তেরে মেরে ফেরে (২০১১)।

পূর্ব, ব্যক্তিগত এবং কর্মজীবন
দীপা ১৯৬২ সালে দেহরাদুনে একজন সেনা সদস্যের সংসারে জন্মগ্রহণ করেন। জাতিগতভাবে দীপা একজন পাঞ্জাবি। দীপা তার জীবনের পুরোটাই মিরাটে কাটিয়েছেন (বিয়ের আগ পর্যন্ত)। দীপা রাষ্ট্রীয় নাট্য বিদ্যালয়ে পড়তেন তবে এর আগে তিনি ইন্দ্রপ্রস্থ মহিলা কলেজে (দিল্লি) পড়েছিলেন। অল্প বয়সে (মাত্র ১৫ বছর বয়সে) দীপার বিয়ে হয়ে গিয়েছিলো তবে ঐ বিয়ে বেশিদিন টেকেনি, দীপা ৪০ বছর বয়সে ২০০২ সালে কেতন মেহতাকে বিয়ে করেন যিনি দীপার সাথেই চলচ্চিত্র-সংশ্লিষ্ট মানুষ ছিলেন।

দীপা আশির দশকেই তার চলচ্চিত্র কর্মজীবন শুরু করেন নিম্নশ্রেণীর হিন্দি চলচ্চিত্রে অভিনয়ের মাধ্যমে যেগুলোতে যৌন উত্তেজক দৃশ্য থাকতো, তবে দীপা শাহ রুখ খানের সঙ্গে প্রথম শ্রেণীর হিন্দি চলচ্চিত্র মায়া মেমসাব-এ অভিনয়ের সুযোগ পেয়ে যান, এবং এই চলচ্চিত্রেও তাকে কাহিনীর প্রয়োজনে যৌন উত্তেজক দৃশ্যে অভিনয় করতে হয়েছিলো।

২০০৫ সালে মুক্তিপ্রাপ্ত আমির খান অভিনীত চলচ্চিত্র মঙ্গল পাণ্ডে: দ্য রাইজিং দীপার প্রযোজিত ছিলো।

তথ্যসূত্র

বহিঃসংযোগ

ভারতীয় অভিনেত্রী
ভারতীয় চলচ্চিত্র অভিনেত্রী
হিন্দি চলচ্চিত্র অভিনেত্রী
ভারতীয় নারী চলচ্চিত্র প্রযোজক
হিন্দি চলচ্চিত্র প্রযোজক
ভারতীয় নারী চলচ্চিত্র পরিচালক
ভারতীয় নারী চিত্রনাট্যকার
হিন্দি ভাষার চলচ্চিত্র পরিচালক
জীবিত ব্যক্তি
পাঞ্জাবি ব্যক্তি
১৯৬২-এ জন্ম
রাষ্ট্রীয় নাট্য বিদ্যালয়ের প্রাক্তন শিক্ষার্থী
২০শ শতাব্দীর ভারতীয় চলচ্চিত্র পরিচালক
দেরাদুনের অভিনেত্রী
২০শ শতাব্দীর ভারতীয় অভিনেত্রী
২১শ শতাব্দীর ভারতীয় অভিনেত্রী
২১শ শতাব্দীর ভারতীয় নারী ব্যবসায়ী
উত্তরপ্রদেশের নারী ব্যবসায়ী
ইন্দ্রপ্রস্থ মহিলা কলেজের প্রাক্তন শিক্ষার্থী
১৯৬৫-এ জন্ম
২১শ শতাব্দীর ভারতীয় চলচ্চিত্র পরিচালক
২০শ শতাব্দীর ভারতীয় নারী ব্যবসায়ী
২০শ শতাব্দীর ভারতীয় ব্যবসায়ী
২১শ শতাব্দীর ভারতীয় ব্যবসায়ী
রোমানীয় প্রত্নতত্ত্ব

রোমানিয়ান প্রত্নতত্ত্ব ১৯ শতকে শুরু হয়

প্রত্নতত্ত্ববিৎ 

 আলেকজান্দ্রু ওদোবেস্কু (১৮৩৪-১৮৯৫)
 গ্রিগোর টোকিলেস্কু (১৮৫০-১৯০৯)
 ভ্যাসিল পরভান (১৮৮২-১৯২৭)
 কনস্ট্যান্টিন ডাইকোভিচিউ (১৮৯৮-১৯৭৩)
 ঘোরঘে আই ক্যান্টাকুজিনো (১৯৩৮-)
 অ্যাড্রিয়ান আন্ড্রেই রসু (১৯৫১-)

প্রতিষ্ঠান 

 Institute of Archaeology and Art History ক্লুজ-নাপোকায়
 Vasile Pârvan Institute of Archaeology বুখারেস্টে

যাদুঘর সমূহ 

 প্রত্নতত্ত্ব যাদুঘর Piatra Neamț
 Iron Gates Region Museum
 Museum of Dacian and Roman Civilisation
 রোমানিয়ান ইতিহাসের জাতীয় যাদুঘর
 ট্রান্সিলভেনিয়ান ইতিহাসের জাতীয় যাদুঘর

সাহিত্য 
আলেকজান্দ্রু ওদোবেস্কু, ইস্তোরিয়া প্রত্নতাত্ত্বিক, ১৮৭৭

তথ্যসূত্র 

রোমানিয়ার প্রত্নতত্ত্ব
রোমানীয় প্রত্নতাত্ত্বিক
প্রত্নতত্ত্ব সম্পর্কিত তালিকা
রোমানিয়ার প্রাগৈতিহাসিক
জারুহি কাভালচিয়ান

জারুহি কাভালচিয়ান (আর্মেনিয়ান: Զարուհի Քավալջյան, ১৮৭৭ - ১০ জুন ১৯৬৯) ছিলেন তুরস্কের  বংশোদ্ভূত আর্মেনিয়ান।  পেশায় একজন চিকিৎসক এবং প্রথম মহিলা চিকিৎসক।

জন্ম ও শিক্ষা জীবন
জারুহি কাভালচিয়ান জন্মগ্রহণ করেছিলেন আদপাবাজার শহরে, তুরস্ক, ডাক্তার সেরোব কাভালজিয়ানের পরিবারের সন্তান তিনি; যিনি বোস্টন বিশ্ববিদ্যালয় স্কুল অফ মেডিসিন থেকে স্নাতক পাশ করেছেন। তিনি আদপাবাজার ও ইজমিটে একজন চিকিৎসক হিসাবে কাজ করেছিলেন। ১৮৯৮ সালে আদপাবাজারের আমেরিকা কলেজ অফ গার্লস থেকে স্নাতক পাস করার পরে, কাভালচিয়ান মার্কিন যুক্তরাষ্ট্র ত্যাগ করে চলে যান কারণ উসমানীয় সাম্রাজ্য মেয়েদের চিকিৎসা বিজ্ঞান নিয়ে পড়ার অনুমতি ছিল না। ১৯০৩ সালে তিনি ইলিনয় কলেজ অফ মেডিসিন বিশ্ববিদ্যালয় থেকে স্নাতক ডিগ্রি অর্জন করেছিলেন এবং ১৯০৪ সালে তিনি আদপাবাজারে ফিরে আসেন এবং আমেরিকার কলেজটিতে জীববিজ্ঞানের পাঠদানের শুরু করেন; একই সঙ্গে বাবার সাথে একজন ডাক্তার হিসাবে কাজ করেছিলেন।

প্রথম বিশ্বযুদ্ধে কাজ
প্রথম বিশ্বযুদ্ধের সময় ১৯২১ সালে জারুহি কাভালচিয়ান 'আমেরিকান কলেজ অফ গার্লস'-এর সাথে একত্রে কাজ করেন; সেই সময় আহতদের সহায়তা প্রদান করার জন্য একটি প্রতিষ্ঠানে কাজ করেছেন, এরপরে ইস্তাম্বুলের এসকদার জেলায় চলে আসেন।

তথ্যসূত্র

১৮৭৭-এ জন্ম
১৯৬৯-এ মৃত্যু
লাইবেরিয়া ফুটবল অ্যাসোসিয়েশন

লাইবেরিয়া ফুটবল অ্যাসোসিয়েশন (; এছাড়াও সংক্ষেপে এলএফএ নামে পরিচিত) হচ্ছে লাইবেরিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩৬ সালে প্রতিষ্ঠিত হয়েছে। এটি প্রতিষ্ঠার ২৮ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২৬ বছর পর ১৯৬২ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর লাইবেরিয়ার রাজধানী মনরোভিয়ায় অবস্থিত।

এই সংস্থাটি লাইবেরিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে লাইবেরিয় প্রথম বিভাগ, লাইবেরিয় দ্বিতীয় বিভাগ লীগ এবং লাইবেরিয় এফএ কাপের মতো প্রতিযোগিতার সকল কার্যক্রম পরিচালনা করে। বর্তমানে লাইবেরিয়া ফুটবল অ্যাসোসিয়েশনের সভাপতির দায়িত্ব পালন করছেন মুস্তফা রাজি এবং সাধারণ সম্পাদকের দায়িত্ব পালন করছেন আইসাক মন্টগোমেরি।

কর্মকর্তা

তথ্যসূত্র

বহিঃসংযোগ
  
 ফিফা-এ লাইবেরিয়া ফুটবল অ্যাসোসিয়েশন  
 ক্যাফ-এ লাইবেরিয়া ফুটবল অ্যাসোসিয়েশন 

লাইবেরিয়া ফুটবল অ্যাসোসিয়েশন
১৯৩৬-এ লাইবেরিয়া-এ প্রতিষ্ঠিত
১৯৩৬-এ প্রতিষ্ঠিত ক্রীড়া সংস্থা
লাইবেরিয়ার ক্রীড়া নিয়ন্ত্রণ সংস্থা
লাইবেরিয়ার ফুটবল পরিচালনা পরিষদ
ক্যাফের সদস্য
নাইজেরিয়া ফুটবল ফেডারেশন

নাইজেরিয়া ফুটবল ফেডারেশন (; এছাড়াও পূর্বে নাইজেরিয়া ফুটবল অ্যাসোসিয়েশন এবং সংক্ষেপে এনএফএফ নামে পরিচিত) হচ্ছে নাইজেরিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৪৫ সালে প্রতিষ্ঠিত হয়েছে। এটি প্রতিষ্ঠার ১৫ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১৪ বছর পর ১৯৫৯ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর নাইজেরিয়ার রাজধানী আবুজায় অবস্থিত।

এই সংস্থাটি নাইজেরিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে নাইজেরীয় পেশাদার ফুটবল লিগ, নাইজেরীয় জাতীয় লিগ, এনডব্লিউএফএল প্রিমিয়ারশিপ এবং এআইটিইও কাপের মতো প্রতিযোগিতার সকল কার্যক্রম পরিচালনা করে। বর্তমানে নাইজেরিয়া ফুটবল ফেডারেশনের সভাপতির দায়িত্ব পালন করছেন আমাজু পিনিক এবং সাধারণ সম্পাদকের দায়িত্ব পালন করছেন সানুসি মোহাম্মেদ।

কর্মকর্তা

তথ্যসূত্র

বহিঃসংযোগ
 ফিফা-এ নাইজেরিয়া ফুটবল ফেডারেশন  
 ক্যাফ-এ নাইজেরিয়া ফুটবল ফেডারেশন 

নাইজেরিয়া ফুটবল ফেডারেশন
১৯৪৫-এ নাইজেরিয়া-এ প্রতিষ্ঠিত
১৯৪৫-এ প্রতিষ্ঠিত ক্রীড়া সংস্থা
নাইজেরিয়ার ক্রীড়া নিয়ন্ত্রণ সংস্থা
নাইজেরিয়ার ফুটবল পরিচালনা পরিষদ
ক্যাফের সদস্য
নাইজেরিয়ায় ফুটবল
গাম্বিয়া ফুটবল ফেডারেশন

গাম্বিয়া ফুটবল ফেডারেশন (; এছাড়াও সংক্ষেপে জিএফএফ নামে পরিচিত) হচ্ছে গাম্বিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৫২ সালে প্রতিষ্ঠিত হয়েছে। এটি প্রতিষ্ঠার ১৬ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১৪ বছর পর ১৯৬৬ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর গাম্বিয়ার বৃহত্তম শহর সেরেকুন্দায় অবস্থিত।

এই সংস্থাটি গাম্বিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে জিএফএ লীগ প্রথম বিভাগ, জিএফএ লীগ দ্বিতীয় বিভাগ এবং গাম্বীয় কাপের মতো প্রতিযোগিতার সকল কার্যক্রম পরিচালনা করে। বর্তমানে গাম্বিয়া ফুটবল ফেডারেশনের সভাপতির দায়িত্ব পালন করছেন লামিন কাবা বাজো এবং সাধারণ সম্পাদকের দায়িত্ব পালন করছেন লামিন জাসি।

কর্মকর্তা

তথ্যসূত্র

বহিঃসংযোগ
  
 ফিফা-এ গাম্বিয়া ফুটবল ফেডারেশন  
 ক্যাফ-এ গাম্বিয়া ফুটবল ফেডারেশন 

গাম্বিয়া ফুটবল ফেডারেশন
১৯৫২-এ গাম্বিয়া-এ প্রতিষ্ঠিত
১৯৫২-এ প্রতিষ্ঠিত ক্রীড়া সংস্থা
গাম্বিয়ার ক্রীড়া নিয়ন্ত্রণ সংস্থা
গাম্বিয়ার ফুটবল পরিচালনা পরিষদ
ক্যাফের সদস্য
ঘানা ফুটবল অ্যাসোসিয়েশন

ঘানা ফুটবল অ্যাসোসিয়েশন (; এছাড়াও সংক্ষেপে জিএফএ নামে পরিচিত) হচ্ছে ঘানার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৫৭ সালে প্রতিষ্ঠিত হয়েছে। এটি প্রতিষ্ঠার ১ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩ বছর পর ১৯৬০ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর ঘানার রাজধানী আক্রায় অবস্থিত।

দুর্নীতি কেলেঙ্কারী উদ্ঘাটন হওয়ার পরে ২০১৮ সালের ৭ই জুন তারিখে ক্রীড়া মন্ত্রীর আইজাক কোয়ামে এশিয়াহমাহ তাৎক্ষণিকভাবে এই সংস্থাটি বিলুপ্ত ঘোষণা করেন। ২০১৯ সালের অক্টোবর মাসে, নতুন সভাপতি নির্বাচিত হওয়ার পর ফিফা নরমালাইজেশন কমিটির কাজ শেষ হওয়ার পরে এই সংস্থার পুনর্গঠন হয়।

এই সংস্থাটি ঘানার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে ঘানা প্রিমিয়ার লীগ, জাতীয় নারী লীগ এবং ঘানায়ীয় এফএ কাপের মতো প্রতিযোগিতার সকল কার্যক্রম পরিচালনা করে। বর্তমানে ঘানা ফুটবল অ্যাসোসিয়েশনের সভাপতির দায়িত্ব পালন করছেন কার্ট ওক্রাকু এবং সাধারণ সম্পাদকের দায়িত্ব পালন করছেন প্রস্পার আড্ডো।

কর্মকর্তা

তথ্যসূত্র

বহিঃসংযোগ
  
 ফিফা-এ ঘানা ফুটবল অ্যাসোসিয়েশন  
 ক্যাফ-এ ঘানা ফুটবল অ্যাসোসিয়েশন 

ঘানা ফুটবল অ্যাসোসিয়েশন
১৯৫৭-এ ঘানা-এ প্রতিষ্ঠিত
২০১৮-এ ঘানা-এ বিলুপ্ত
১৯৫৭-এ প্রতিষ্ঠিত ক্রীড়া সংস্থা
ঘানার ক্রীড়া নিয়ন্ত্রণ সংস্থা
ঘানার ফুটবল পরিচালনা পরিষদ
ক্যাফের সদস্য
বীথিকা (কাব্যগ্রন্থ)

বীথিকা হল রবীন্দ্রনাথ ঠাকুরের লেখা একটি বাংলা কাব্যগ্রন্থ। এটি ১৯৩৫ সালে প্রকাশিত হয়। এটি রবীন্দ্রনাথের কাব্য রচনার "অন্ত্যপর্ব"-এর অন্তর্গত একটি উল্লেখযোগ্য সৃষ্টি।

তথ্যসূত্র

বহিঃসংযোগ 

 rabindra-rachanabali.nltr.org

রবীন্দ্রনাথ ঠাকুরের কাব্যগ্রন্থ
১৯৩৫-এর বই
সীমা পরিহার

সীমা পরিহর একজন প্রাক্তন দস্যু এবং একজন ভারতীয় রাজনীতিবিদ। তিনি সমাজবাদী পার্টির সদস্য।  পরিহর দাবি করেছেন যে তাঁর অনুপ্রেরণা হলেন ফুলান দেবী যিনি ডাকাত কুইন হিসাবে পরিচিত ছিলেন এবং রাজনীতিবিদ হওয়ার আগে দস্যুও ছিলেন।  তিনি ২০১০ সালে বিগ বসের প্রতিযোগী ছিলেন।

জীবনী 
সীমা পারিহার উত্তরপ্রদেশের অরাইয়াতে একটি দরিদ্র ঠাকুর পরিবারে জন্মগ্রহণ   করেন । ১৯৮৩ সালে মাত্র ১৩ বছর বয়সে উত্তর প্রদেশের বাওয়াইন গ্রাম থেকে ডাকাত লালা রাম ও কুসুমা নিয়ান দ্বারা অপহরণ হয়েছিলেন এবং পরে তিনি নিজেই ডাকাত হয়েছিলেন।  ১৯৮৬ সালে তিনি ডাকাত নির্ভয় সিং গুজ্জরকে বিয়ে করেছিলেন কিন্তু পরে তিনি লালা রামের কাছে ফিরে আসেন।  পরিহর তার গ্যাংয়ের প্রধান হয়ে ওঠে এবং বিহান্দ জঙ্গল এবং চাম্বল নদীর আশেপাশের অঞ্চলগুলিতে লুটপাট, অপহরণ ও হত্যায় লিপ্ত হন।   কর্মজীবনের সময় তিনি ৭০ জনকে হত্যা করেছিলেন, ২০০ জনকে অপহরণ করেছিলেন এবং ৩০ টি বাড়ি লুট করেছিলেন। ১৮ বছর ডাকাতির পরে 2000 সালের জুনে তিনি উত্তরপ্রদেশ পুলিশের কাছে আত্মসমর্পণ করেছিলেন।   ৮ জনের বিরুদ্ধে খুনের অভিযোগ ও  অর্ধ ডজন অপহরণ সহ ২৯ টি অভিযোগের মুখোমুখি হয়ে তার জেল হয়েছিল।  ২০০১ সালের আগস্টে তিনি বলেছিলেন যে তিনি রাজনৈতিক দলগুলির কাছ থেকে অফার পেয়েছেন।

২০০২সালের উত্তর প্রদেশ বিধানসভা নির্বাচনে, তিনি শিবসেনাকে সমর্থন করেছিলেন।  ২০০৬ সালের নভেম্বরে তিনি ইন্ডিয়ান জাস্টিস পার্টিতে যোগ দিয়েছিলেন, এবং ২০০৭ সালে মির্জাপুর - ভাদোহি লোকসভা উপনির্বাচনের প্রার্থী হিসাবে দাঁড়িয়েছ। 

২০০৮ সালের জানুয়ারীতে তিনি লোক জনশক্তি পার্টিতে যোগ দেন এবং ঐ  বছরের অক্টোবরে তিনি সমাজবাদী পার্টিতে যোগ দেন।. ২০০৮ এর অক্টোবরে তিনি ১৫ টি ক্রিমিনাল কেস .থেকে খাালাাস হন এবং আরো ১৪ টি কেসের বেইল পান।

২০১১ সালে পরিহর একটি দুর্নীতিবিরোধী সংস্থা জাতীয় দুর্নীতি নিরসন কাউন্সিলের মহিলা শাখার প্রধান নিযুক্ত হন।

জনপ্রিয় সংস্কৃতি 
উন্ডেড- দ‍্য ব‍্যান্ডিত কুইন ছবিতে অভিনয় করেছেন সীমা পরিহর। এই ছবিটি হিন্দি সিনেমার প্রথম উদাহরণ যেখানে একটি "দস্যু রানী" তার নিজের বাস্তব জীবনের গল্প পর্দায় অভিনয় করেছিল। চাম্বল উপত্যকার লোকেশন শট, ছবিটি ২০০৬ সালে মুক্তি পেয়েছিল। ২০০৫ সালে লিসেস্টার এক্সপো বলিউড ফিল্ম ফেস্টিভ্যালে (যুক্তরাজ্য) ক্রিটিক্স অ‍্যাওয়ার্ড জিতেছিল ছবিটি  ২০১০ সালে সীমা পরিহর ভারতীয় রিয়েলিটি টিভি অনুষ্ঠান বিগ বসের ৪ র্থ মরসুমেও অংশ নিয়েছিলেন। এই শোটি 3 অক্টোবর ২০১০ থেকে কালারস চ‍্যানেলেপ্রচারিত হয়েছিল এবং পরিহার বাড়ি থেকে ৭৬ (সপ্তাহের ১১) দিন বাদে আউট হয়েছিলেেন  বিগ বসে অংশ নেওয়ার আগে সীমা পরিহর কারাগারে ছিলেন এবং প্রোগ্রামে উপস্থিত হওয়ার অনুমতি চেয়ে এলাহাবাদ হাইকোর্টে একটি আবেদন করেছিলেন। প্রথমে এলাহাবাদ হাইকোর্ট তার উপস্থিতির আবেদন নাকচ করে দেয়।

আরও দেখুন 

 Jagga Jatt
 Jatt Jeona Morh
 Paan Singh Tomar
 Phoolan Devi
 Sucha Singh Soorma
 Veerappan

তথ্যসূত্র 

বিগ বসের (হিন্দি টিভি ধারাবাহিক) প্রতিযোগী
উত্তরপ্রদেশের সমাজবাদী পার্টির রাজনীতিবিদ
১৯৭৬-এ জন্ম
জীবিত ব্যক্তি
ভারতীয় ডাকাত
অপর্যালোচিত অনুবাদসহ পাতা
উত্তরপ্রদেশের রাজনীতিতে নারী

en:Seema Parihar
বুর্কিনাবি ফুটবল ফেডারেশন

বুর্কিনাবি ফুটবল ফেডারেশন (, ; এছাড়াও সংক্ষেপে এফবিএফ নামে পরিচিত) হচ্ছে বুর্কিনা ফাসোর ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৫৯ সালে প্রতিষ্ঠিত হয়েছে। এটি প্রতিষ্ঠার ৫ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর বুর্কিনা ফাসোর রাজধানী ওয়াগাদুগুে অবস্থিত।

এই সংস্থাটি বুর্কিনা ফাসোর পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে বুর্কিনাবি প্রিমিয়ার লীগ, কুপ দো ফাসো এবং বুর্কিনাবি সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে বুর্কিনাবি ফুটবল ফেডারেশনের সভাপতির দায়িত্ব পালন করছেন সিতা সাঙ্গারে এবং সাধারণ সম্পাদকের দায়িত্ব পালন করছেন বুবাকার ইয়াগো।

কর্মকর্তা

তথ্যসূত্র

বহিঃসংযোগ
  
 ফিফা-এ বুর্কিনাবি ফুটবল ফেডারেশন  
 ক্যাফ-এ বুর্কিনাবি ফুটবল ফেডারেশন 

বুর্কিনাবি ফুটবল ফেডারেশন
১৯৫৯-এ বুর্কিনা ফাসো-এ প্রতিষ্ঠিত
১৯৫৯-এ প্রতিষ্ঠিত ক্রীড়া সংস্থা
বুর্কিনা ফাসোর ক্রীড়া নিয়ন্ত্রণ সংস্থা
বুর্কিনা ফাসোর ফুটবল পরিচালনা পরিষদ
ক্যাফের সদস্য
বুর্কিনা ফাসোয় ফুটবল
পলল শাখা

পলল শাখা একটি অগভীর শঙ্কু আকৃতির ভূমিভাগ,যা তৈরী হয় পলল বা পলি জমে, এবং যার  শীর্ষটি থাকে পলি যেখান থেকে উৎপত্তি হচ্ছে। যেন একটি গিরিখাত, পাহাড়ের উঁচু অংশ থেকে নির্গত হচ্ছে। পলল শাখা সাধারণত শুষ্ক থেকে প্রায় শুষ্ক পার্বত্য অঞ্চলে তৈরী হয়, তবে   বৃষ্টিবহুল আর্দ্র অঞ্চলে ও যেখানে নবীন হিমবাহ তৈরী হচ্ছে, 
এমন অঞ্চলেও পলল শাখা গড়ে ওঠে।  পলল শাখার বিস্তৃতি কমপক্ষে  থেকে প্রায়  পর্যন্ত হতে পারে।

জলস্রোত যখন কোনো আবদ্ধ সরু খাতের মতো স্থান থেকে নির্গত হয়ে অনেকটা স্থান জুড়ে ছড়িয়ে পড়ে প্রবাহিত হতে থাকে এবং ভূমিতলে অনুপ্রবেশ ঘটতে থাকে,সেই জায়গায় সাধারণত পলল শাখা গড়ে ওঠে। 
তখন ধীরে ধীরে জলস্রোতের বহন ক্ষমতা কমতে থাকে আর ভূমিতলে পলল বা পলি জমতে থাকে।  এতে অনেক সময় কাদা পাথরের স্রোতের সৃষ্টি হয় অথবা এক বা একাধিক ক্ষণস্থায়ী বা দীর্ঘস্থায়ী জলস্রোতের সৃষ্টি হয়।

ভূতাত্বিক তথ্যাবলীতে দেখা যায় যে, পলল শাখার গঠন একটি অতি সাধারণ প্রাকৃতিক বিষয়, যেমন, উত্তর আমেরিকার পূর্বাঞ্চলে ট্রায়াসিক অববাহিকা এবং ইংল্যান্ডের  ডেভনের দক্ষিণাঞ্চলের  নবীন লাল বেলেপাথরের স্তর।   ভূতাত্বিক তথ্য অনুযায়ী, প্রচুর পরিমাণে নুড়ি পাথর এসে জমে, এই ধরনের পললে। 

হিমালয় পর্বতমালা সংলগ্ন সিন্ধু-গাঙ্গেয় সমভূমি অঞ্চলে বেশ কিছু বৃহৎ পলল শাখা দেখা যায়।  কোনো শাখানদীর ধারা সরে গেলে ( সংযোগ বিচ্ছিন্নকরণ) অনেক সময়ে ধ্বংসাত্মক বন্যা হতে পারে এসব স্থানে, তার উদাহরণ ২০০৮ সালে কোশী নদীর পলল শাখায় মারাত্মক বন্যা।

বিস্তৃতি এবং ভূতত্ব 

বিস্তৃতির নিরিখে, পলল শাখার বিস্তার শুরুতে মাত্র কয়েক মিটার থেকে শুরু করে ১৫০ কিলোমিটার পর্যন্ত হতে পারে এবং ১.৫° থেকে ২৫° পর্যন্ত ঢালু হতে পারে।  এই পরিমাপ সাধারণত পলল শাখার শীর্ষ থেকে নেওয়া হয়, যেখানে ঢাল সর্বাধিক এবং অবতল (অগ্র শাখা বা শাখামুখ), যত নীচের দিকে নামা যায় তত ঢাল কমে আসে ( মধ্যশাখা ) এবং নীচের অংশে শাখার প্রান্তভাগ অঞ্চলে তা একেবারেই কমে যায় (দূরবর্তী শাখা বা বহিঃ শাখা)। অগ্র শাখা অংশে জমা পলল সাধারণত কর্কশ নুড়ি পাথর। একটি পলল শাখায় যে পলল জমা হয় তা কর্কশ ছোটো বড় নুড়ির মিশ্রণ। কিন্তু বহিঃ শাখায় পলল অনেক মসৃণ হয়ে আসে। 

যখন পাললিক সমতলে কোনো নদী বা উপত্যকার বাধা থাকে না,তখন উন্মুক্ত পলল শাখা গড়ে উঠতে দেখা যায়। অন্যান্য ভূ-গঠন সংক্রান্ত কোনো বাধা বা প্রভাব না থাকায় এক্ষেত্রে পলল, শাখা প্রান্ত ধরে ছড়িয়ে যেতে থাকে ও বিস্তৃত ভূমিভাগে জমতে থাকে।  যে ক্ষেত্রে পাললিক সমতল সঙ্কীর্ণ ও পলল ধারার প্রায় সমান্তরাল, তখন পলল শাখার আকৃতিও খনিকটা অন্যরকম হয়। তরঙ্গ বা শাখার প্রান্তভাগ, খাতে ক্ষয় জনিত কারণে  "পায়ের আঙ্গুলের আকারের" পলল শাখা গড়ে ওঠে।

পর্বত থেকে যখন অনেক নদী বা ঝর্ণা নির্গত হয়ে সমতলে নেমে আসে, তখন পলল শাখাগুলি মিলিত হয়ে প্রায় একটি আলখাল্লা ধরনের আকৃতি নেয়। শুষ্ক থেকে প্রায় শুষ্ক আবহাওয়াযুক্ত অঞ্চলে এই মিলিত পলল শাখাকে বাজাডা পলল বলে;  এবং আর্দ্র জলবায়ু অঞ্চলে একে "পাইডমন্ট" পলল শাখা বলা হয়। .

আরও দেখুন

References and notes

বহিঃসংযোগ

বিষয়শ্রেণী:নদীজ ভূমিরূপ
বিষয়শ্রেণী:ভূগোল পরিভাষা
পললবিজ্ঞান
নদীজ ভূমিরূপ
ভূগোল পরিভাষা
ভিক্টর নিয়াচি

ভিক্টর নিয়াচি (; জন্ম: ৮ জুলাই, ১৯৯২) হারারে এলাকায় জন্মগ্রহণকারী জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য তিনি। ২০২০-এর দশক থেকে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করছেন।

ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড ঈগলস ও মাউন্টেনিয়ার্স বি দলের প্রতিনিধিত্ব করেন। দলে তিনি মূলতঃ ডানহাতে ফাস্ট মিডিয়াম বোলিংয়ে পারদর্শী। এছাড়াও, ডানহাতে নিচেরসারিতে ব্যাটিং করেন তিনি।

প্রথম-শ্রেণীর ক্রিকেট 
২০১৪ সাল থেকে ভিক্টর নিয়াচি’র প্রথম-শ্রেণীর খেলোয়াড়ী জীবন চলমান রয়েছে। ২০১৭-১৮ মৌসুমের লোগান কাপে মাউন্টেনিয়ার্সের পক্ষে সর্বোচ্চ উইকেট শিকারীর মর্যাদাপ্রাপ্ত হয়েছেন। আট খেলায় অংশ নিয়ে ৩১টি ডিসমিসাল ঘটান তিনি।

আন্তর্জাতিক ক্রিকেট 
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন ভিক্টর নিয়াচি। ১৯ জানুয়ারি, ২০২০ তারিখে হারারেতে সফরকারী শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। ২২ ফেব্রুয়ারি, ২০২০ তারিখে ঢাকায় স্বাগতিক বাংলাদেশ দলের বিপক্ষে সর্বশেষ টেস্টে অংশ নেন তিনি। তাকে কোন ওডিআইয়ে অংশগ্রহণ করার সুযোগ দেয়া হয়নি।

জানুয়ারি, ২০২০ সালে সফরকারী শ্রীলঙ্কা দলের বিপক্ষে টেস্ট খেলায় অংশগ্রহণকল্পে জিম্বাবুয়ে দলে তাকে অন্তর্ভুক্ত করা হয়। ১৯ জানুয়ারি, ২০২০ তারিখে হারারেতে সিরিজের প্রথম টেস্টে তার অভিষেক পর্ব সম্পন্ন হয়।

তথ্যসূত্র

আরও দেখুন 
 চার্লি লক
 ওয়েলিংটন মাসাকাদজা
 জিম্বাবুয়ীয় টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ 
 
 

১৯৯২-এ জন্ম
জীবিত ব্যক্তি
জিম্বাবুয়ীয় ক্রিকেটার
জিম্বাবুয়ের টেস্ট ক্রিকেটার
ম্যাশোনাল্যান্ড ঈগলসের ক্রিকেটার
মাউন্টেনিয়ার্সের ক্রিকেটার
হারারে থেকে আগত ক্রিকেটার
জিম্বাবুয়ের টুয়েন্টি২০ আন্তর্জাতিক ক্রিকেটার
জিম্বাবুয়ের একদিনের আন্তর্জাতিক ক্রিকেটার
ডেভিড বার্নার্ড

ডেভিড এডিসন বার্নার্ড (; জন্ম: ১৯ জুলাই, ১৯৮১) কিংস্টন এলাকায় জন্মগ্রহণকারী জ্যামাইকীয় বংশোদ্ভূত সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ২০০০-এর দশকে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। এছাড়াও, ডানহাতে ব্যাটিংয়ের পাশাপাশি ডানহাতে মিডিয়াম-ফাস্ট বোলিংয়ে পারদর্শী ছিলেন ডেভিড বার্নার্ড।

প্রথম-শ্রেণীর ক্রিকেট 
২০০০-০১ মৌসুম থেকে ২০১৬ সাল পর্যন্ত ডেভিড বার্নার্ডের প্রথম-শ্রেণীর খেলোয়াড়ী জীবন চলমান ছিল। ওয়েস্ট ইন্ডিজ বি-দলের পক্ষে বেশ সুন্দর অল-রাউন্ড ক্রীড়াশৈলী প্রদর্শন করেন। এরপর তাকে ২০০২-০৩ মৌসুম থেকে জ্যামাইকার পক্ষে খেলার সুযোগ দেয়া হয়। ক্যারিব বিয়ার সিরিজে ৪৫.৯১ গড়ে ৫৫১ রান সংগ্রহসহ ২৬ উইকেট লাভে সক্ষমতা দেখিয়েছিলেন।

দীর্ঘাকায়, দর্শনীয় ব্যাটিংয়ের অধিকারী ডেভিড বার্নার্ড ৯১ রানের প্রথমবারের মতো প্রথম-শ্রেণীর ক্রিকেটে অর্ধ-শতরানের ইনিংস খেলেন। একটি ছক্কা ও ১৩টি চার নিয়ে গঠিত ঐ ইনিংসটি অভিজ্ঞ বোলিং আক্রমণে পরিচালিত লিওয়ার্ড আইল্যান্ডসের বিপক্ষে করেছিলেন। ২৩ গড়ে প্রথম-শ্রেণীর উইকেট পান।

আন্তর্জাতিক ক্রিকেট 
সমগ্র খেলোয়াড়ী জীবনে তিনটিমাত্র টেস্ট, বিশটি একদিনের আন্তর্জাতিক ও একটিমাত্র টুয়েন্টি২০ আন্তর্জাতিকে অংশগ্রহণ করেছেন ডেভিড বার্নার্ড। ১৯ এপ্রিল, ২০০৩ তারিখে পোর্ট অব স্পেনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ১৭ জুলাই, ২০০৯ তারিখে সেন্ট জর্জেসে সফরকারী বাংলাদেশ দলের বিপক্ষে সর্বশেষ টেস্টে অংশ নেন তিনি।

২০০৩ সালে অস্ট্রেলিয়ার বিপক্ষে টেস্ট খেলার জন্যে তাকে আমন্ত্রণ জানানো হয়। কিন্তু, এক টেস্ট পরই তাকে দল থেকে বাদ দেয়া হয়। ঐ বছর তিনি চারটি ওডিআইয়ে অংশ নেয়ার সুযোগ পান। এরপর তিনি ঘরোয়া ক্রিকেটে ফিরে যান। ২০০৮-০৯ মৌসুমে ঘরোয়া ক্রিকেটে দূর্দান্ত খেলেন। এ সুবাদে তাকে পুনরায় দলে ফিরিয়ে আনা হয়। ইংল্যান্ড গমনের পর নিজ দেশে সফরকারী ভারতের বিপক্ষে চারটি ওডিআইয়ে অংশ নেন।

এরপর, জুলাই, ২০০৯ সালে অপ্রত্যাশিত ঘটনার কারণে পুনরায় টেস্ট খেলার জন্যে দলে নিয়ে আসা হয়। সেন্ট ভিনসেন্টে বাংলাদেশের বিপক্ষে সিরিজের প্রথম টেস্টের পূর্বদিন তাকে দলে নেয়া হয়। দূর্বলতর ওয়েস্ট ইন্ডিজ দলের পক্ষে নিজস্ব দ্বিতীয় টেস্টে অংশ নেন। ১৭ ও ৬৯ রান সংগ্রহ করেছিলেন তিনি। মূল দলটি বোর্ডের সাথে আর্থিক মতানৈক্যের কারণে খেলায় অংশগ্রহণ করা থেকে বিরত থাকে। ফলশ্রুতিতে, ডব্লিউআইসিবি বিকল্প দল গঠন করে ও ডেভিড বার্নার্ডকে দলে রাখেন। ঐ সিরিজে তিনি ওয়েস্ট ইন্ডিজের শীর্ষস্থানীয় রান সংগ্রাহক ছিলেন। তিনটি অর্ধ-শতরানের ইনিংস খেলেছিলেন তিনি।

তথ্যসূত্র

আরও দেখুন 
 কার্লটন বাউ
 এলকুমেদো উইলেট
 ওয়েস্ট ইন্ডিয়ান টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা
 ২০০৯ বাংলাদেশ ক্রিকেট দলের ওয়েস্ট ইন্ডিজ সফর
 ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা

বহিঃসংযোগ 
 
 

১৯৮১-এ জন্ম
জীবিত ব্যক্তি
ওয়েস্ট ইন্ডিয়ান ক্রিকেটার
ওয়েস্ট ইন্ডিজের টেস্ট ক্রিকেটার
ওয়েস্ট ইন্ডিজের একদিনের আন্তর্জাতিক ক্রিকেটার
ওয়েস্ট ইন্ডিজের টুয়েন্টি২০ আন্তর্জাতিক ক্রিকেটার
ওয়েস্ট ইন্ডিজ বি দলের ক্রিকেটার
কিংস্টনের ক্রীড়াবিদ
জ্যামাইকান ক্রিকেটার
জামাইকার ক্রিকেটার
জ্যামাইকা তালাওয়াসের ক্রিকেটার
জামাইকান ক্রিকেট কোচ